**Приложение № 1**

**ТЕХНИЧЕСКА СПЕЦИФИКАЦИЯ**

1. Предмет на договора е измерване на фактори на работната среда.
2. Основните измервания включват следните фактори на работната среда:

* Микроклимат – изискването произтича от Наредба № РД-07-3 за минималните изисквания за микроклимата на работните места;
* Изкуствено осветление – изискването произтича от Наредба № 49 за изкуствено осветление на сградите;
* Шум – изискването произтича от Наредба № 6 за минималните изисквания за осигуряване на здравето и безопасността на работещите при рискове, свързани с експозиция на шум.

1. Изпълнителят следва да бъде акредитиран, с обхват на акредитацията от Изпълнителна агенция „Българска служба за акредитация“, съгласно чл. 23 на Закона за националната акредитация на органи за оценяване на съответствието.
2. Изпълнителят се задължава незабавно да уведоми Възложителя при промяна на валидността на акредитацията, включително и за случаите на ограничаване или отнемане на акредитацията на органа за контрол, за обхвата на предлаганата услуга. Това задължение се отнася и за случаите на ограничаване или отнемане на акредитацията на органа за контрол, касаеща по-нататъшното изпълнение на договора. Последният се прекратява незабавно при настъпване на обстоятелства по ограничаване или отнемане на акредитацията на Изпълнителя по контрол на факторите, за които е бил сключен.
3. Възложителят си запазва правото за проверка на валидността на акредитацията в Изпълнителна агенция „Българска служба за акредитация“ и своевременно уведомяване на Изпълнителя при получаване на отрицателен отговор от проверката.
4. Възложителят има право да поръчва измервания на други, сходни с предмета на договора фактори, различни от описаните в т. 2 от настоящия раздел и Ценова таблица № 1, при възникване на необходимост и при условие, че фигурират в обхвата на акредитация на органа за контрол, съгласно актуалните към момента на поръчването им единични цени, с включен процент отстъпка по Ценова таблица № 2.
5. Общата стойност на поръчката по т. 6 не може да надвиши 10% (десет процента) от максималната стойност на договора.
6. На Изпълнителя не са гарантирани количества на възлаганите дейности.
7. Място на изпълнение – обекти на Възложителя на територията на концесионната област на „Софийска вода“ АД. Основните обекти са:

* Централен офис на адрес: бул. „Цар Борис III” № 159;
* ПСПВ Бистрица - гр. София, кв. Бункера, ул. „Хотнишки водопад“ №2;
* ПСПВ Панчарево - в.з. „Градището“, ул. „Гауди“;
* СПСОВ Кубратово - гр. София, кв. Бенковски;
* База Баталова воденица - гр. София, бул. „Инж. Иван Иванов“ №67;
* База Военна рампа - гр. София, НПЗ Военна рампа, бул. „Илиянци“ № 17.

1. Възложителят си запазва правото да възлага измерване на фактори на работната среда и на други свои обекти.
2. Всички дейности, предмет на договора, се извършват само след писмено възлагане (по електронна поща) от страна на Контролиращия служител по договора, в което възлагане се описва необходимостта от измерване на даден фактор и местоположението на обектите на измерване.
3. Необходимостта от измервания се предоставя на Изпълнителя с месечен график, изпратен по електронен път от страна на Възложителя. При необходимост от спешни измервания, в редки и непредвидени от Възложителя ситуации, измерванията се извършат до 3 дни от подаването на заявката. Последното обстоятелство задължително се вписва в съответната заявка.
4. За всяко посещение на обектите на „Софийска вода“ АД, Изпълнителят предварително уточнява дните и часовете с Възложителя, за да се съобрази с производствените реалности и възможности.
5. Изпълнението на всички дейности по договора (всяко извършено измерване) ще бъдат приемани, чрез подписан без възражения от страна на Контролиращия служител от страна на Възложителя и от Изпълнителя приемо-предавателен протокол от измерването и сертификат за оценка на съответствието на измерените параметри, предоставен в срок до 7 работни дни след извършването на контролата. Сертификатът е възможно да включва няколко измервания, съгласно процедурата на Изпълнителя.